কামিজ  একটু লম্বা কামিজই এবারের ঈদের ফ্যাশন। দর্জিবাড়িগুলো থেকে সেটাই জানা গেল। উচ্চতা অনুযায়ী ৩৫ থেকে ৩৮ ইঞ্চির মধ্যেই আনাগোনা করছে কামিজের লম্বার মাপ। হাই নেক, বোট নেক, ভি-শেপ, চারকোনা, গোল-সব ধরনের ছাঁটই চলছে গলার নকশায়। তবে বাজার থেকে কেনা সেলাই ছাড়া কাপড়েও গলার নকশা হচ্ছে বাহারি। গরমের কারণে থ্রি-কোয়ার্টার হাতাই বেশি চলছে। তবে ঘটি ও ম্যাগি হাতার দিকে ঝুঁকছেন অনেকেই। ্লিভলেস হাতাও পিছিয়ে নেই। সাধারণ  কাটের পাশাপাশি জামার নিচের অংশে কাবলি ছাঁটটি এবার জনপ্রিয় হয়ে উঠতে পারে। অর্থাৎ চারকোনা না হয়ে কামিজের নিচের অংশটি হতে পারে দুই পাশে একটু গোল ধরনের।